มัสยิดญะมาล อับดุนนาศิร

มัสยิดญะมาล อับดุนนาศิร (อาหรับ: مسجد جمال عبد الناصر, อักษรโรมัน: Masjid Jamāl ʻAbd al-Nāṣir) เป็นมัสยิดในไคโร ประเทศอียิปต์ มัสยิดนี้เป็นที่รู้จักจากการบรรจุสุสานของญะมาล อับดุนนาศิร ภาพรวม มัสยิดนี้ตั้งอยู่ในอัลกุบบะฮ์ ทำให้มีมักเรียกขานเป็น "มัสยิดอัลกุบบะฮ์" ตั้งอยู่ใกล้อาคารของกระทรวงกลาโหมและการผลิตทางการทหารและวิทยาเขตของมหาวิทยาลัยอัยน์ชัมส์ การก่อสร้างเริ่มขึ้นใน ค.ศ. 1962 ด้วยเงินบริจาคจากพลเมืองอัลกุบบะฮ์ จากนั้นใน ค.ศ. 1965 นาศิรสั่งให้ก่อสร้างให้แล้วเสร็จ โดยให้เงินทุนสนับสนุนค่าใช้จ่ายและควบคุมดูแลการออกแบบ โดยใช้รูปแบบสถาปัตยกรรมอาหรับสมัยใหม่ การก่อสร้างนี้ใช้ต้นทุนถึง 300,000 ปอนด์อียิปต์ กิจกรรมทางสังคมต่าง ๆ มากมายเกิดขึ้นในมัสยิด เช่น การเรียนรู้คัมภีร์อัลกุรอาน การฝึกอบรมสำหรับเด็กหญิงกำพร้า และคลินิกการแพทย์ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Gamal Abdel Nasser Mosque, Cairo